open-index/open-wikipedia-markdown huggingface dataset:
Silvio Kuhnert

**Silvio Kuhnert** (født 9. september 1969 i Oelsnitz i Vogtland) er en tysk sanger innen populær folkemusikk og musikkprodusent. Han er kjent som «Der singende Gastwirt»  – «Den syngende vertshusholder». Han er også kokk på hotellet Zum grünen Baum i den lille landsbyen Taltitz i Vogtland.

## Kokk og restauranteier
Kuhnert begynte sin karriere som kokk med opplæring i hotellet Am Fichtelberg i Oberwiesenthal. I 1989 ble han den yngste kjøkkensjefen i Vogtland da han ble ansatt i denne stillingen på en restaurant som het *Bergkristall*. Han fortsatte å videreutvikle kunnskapene sine ved å gå på kurs hos anerkjente restauratører, blant annet hos den anerkjente tyske stjernekokken Eckhart Witzigmann i München. I 1993 bestod han diplomeksamen som kjøkkensjef.

I 1995 kjøpte han sin første restaurant, der han også begynte å synge for gjestene sine. Ti år senere hadde han etablert seg som en populær folkesanger, og i 2005 åpnet han – sammen med sin senere ektefelle Viola – restauranten og hotellet *Zum grünen Baum* i Taltitz.

## Utgivelser

### CD-innspillinger

### Video/DVD produksjoner

2008 *Ein musikalisch-kulinarischer Streifzug durch das Vogtland*(Musikalsk og kulinarisk reise gjennom Vogtland)

Kuhnert hadde som «Den syngende vertshusholder fra Vogtland» flere opptredener på radio og TV, slik som *Musikantenschenke* på MDR (Central tysk Broadcasting) og har vunnet en rekke titler i ulike konkurranser.

## Bøker
Kuhnert er forfatter av kokebøkene *Von der Haselmühle zu Tanzermühle* (Fra Haremølle til Danzermølle) (Vogtländischer hjemme forlaget, Plauen, Tyskland), utgitt i 1998 og *Das Obere Vogtland Kochbuch* (Den Øvre Vogtland kokebøk)(Edition Limosa, Clenze, Tyskland) i 2010.

## Referanser


## Kilder
* Listen over Silvio Kuhnert i katalogen av det tyske nasjonalbiblioteket

## Eksterne lenker
* Den offisielle siden til Silvio Kuhnert
Let Me Stay With You

«**Let Me Stay With You**» er en single utgitt av det norske rockebandet The Pussycats i 1966. Låten er skrevet av bandets bassist og vokalist Sverre Kjelsberg og bandets trommeslager Friedel Brandt. Sangen ble også utgitt på debutalbumet deres – Psst! Psst! – utgitt samme år.

Singelens B-side var en sang skrevet av bandets gitarist – Trond Graff – «Purdy Patsy», som også er å finne på Psst! Psst!.

## Referanser


## Eksterne lenker
Ivar Asheim

**Ivar Asheim** (født 5. august 1927 i Vartdal, død 11. desember 2020 i Bærum) var en norsk dr.theol. og tidligere professor i religionspedagogikk og etikk ved Menighetsfakultetet (MF) i Oslo.

Asheim vokste opp på Valdres folkehøgskule der faren var rektor, og tok artium ved Voss landsgymnas. Han ble cand.theol. i 1952 og dr.theol. i 1961 med avhandlingen *Glaube und Erziehung bei Luther* – om forholdet mellom pedagogikken og teologien i Martin Luthers verker. Han ble ansatt som dosent ved MF fra 1963, var leder av teologisk avdeling i Det lutherske verdensforbund i Genève 1965–1970, deretter professor ved MF, først i religionspedagogikk 1970–1979 og i etikk 1979-1994.  Han var den første formann i Den norske kirkes lærenemnd 1987–1991 og var seniorforsker ved Norges forskningsråd 1994-1997.

Asheim var medlem av Det Norske Videnskapsakademi fra 1980 og Det Kongelige Norske Videnskabers Selskab fra 1995.

Han var far til musikerne Nils Henrik Asheim og Håkon Asheim. 

## Bibliografi
* *Religionspedagogikk. En innføring* (1976)
* *Religionspedagogikk. Tolkning, undervisning, oppdragelse* (1987)
* *Øyet og horisonten. Grunnproblemer i aktuell etikkdebatt* (1991)
* *Mer enn normer. Grunnlagsetikk* (1994)
* *Hva betyr holdninger? Studier i dydsetikk* (1997)

* Festskrift til ham i 1992, *Forankring og forandring. Verdier for det nye Europa. Festskrift til Ivar Asheim på 65-årsdagen den 5. august 1992*, blant annet med artikkelen «Troen og virkeligheten. Hovedlinjer i Ivar Asheims forfatterskap» av Sverre Dag Mogstad og Lars Østnor.

## Referanser


## Eksterne lenker
Krutthuset i Sandviken

**Krutthuset** ligger i Hegrenesveien 15 i Ytre Sandviken og var en del av forsvarsverkene som ble påbegynt i Sandviken i 1801. Det ble da anlagt befestninger på Nordnespynten og ytterst på Hegreneset for å forsvare Bergen havn. Befestningen var et resultat av slaget om Københavns red den 2. april 1801, der den britiske flåten under ledelse av den legendariske admiral Nelson beseiret den danske flåten som lå på reden.

Under napoleonskrigene 1807-1814 ble kanonbatteriet på Hegreneset forsterket og utrustet med 16 tolvpunds kanoner, og i 1807-1809 ble Krutthuset bygget under ledelse av ingeniørkaptein Hans Wetlesen. Krutthuset ble, som navnet forteller, oppført for å lagre krutt til befestningen på Hegreneset. Huset ble bygget med kraftige murer og lett tak som ville blåse av ved en eventuell eksplosjon. Opprinnelig stod Krutthuset i en kløft med fjell på begge sider. Krutthuset brukes i dag som kontor og er godt vedlikeholdt.

Bunker Hegrenes som ligger like i nærheten, var i bruk under andre verdenskrig.

Krutthuset er omtalt i Amalie Skrams bøker om ''Hellemyrsfolket. 

## Referanser
Niels Jørgen Cappelørn

**Niels Jørgen Cappelørn** (født 1945) er en dansk teolog og Kierkegaard-forsker. Han ble cand.theol. fra Københavns Universitet 1977. Han utga *Index* til *Søren Kierkegaards Papirer*, bind XIV-XVI (1975–78). I årene 1980-93 var han generalsekretær for Det Danske Bibelselskab, deretter direktør for Søren Kierkegaard Forskningscenteret og redaktør av *Søren Kierkegaards Skrifter*. Han ble utnevnt til æresdoktor ved St. Olaf College, Minnesota, 1996, og æresdoktor i teologi ved Johann Wolfgang Goethe-Universität, Frankfurt am Main, 2003. Niels Jørgen Cappelørn er også en ivrig boksamler og har på vegne av Søren Kierkegaard Forskningscenteret kjøpt en imponerende Søren Kierkegaard-boksamling, idet han forsøker å rekonstruere Søren Kierkegaards eget bibliotek.

1. januar 2010 ble Niels Jørgen Cappelørn ansatt som MSO-professor (professor med særlige oppgaver) i Kierkegaardstudier. Ansettelsen skjedde i forbindelse med Søren Kierkegaard Forskningscenterets innlemmelse i Det Teologiske Fakultet.

Professor Cappelørn er medlem av Etisk Råd, et rådgivende organ for Alltinget om spørsmål og etiske problemer knyttet til biomedisin, og medlem av Det Norske Videnskaps-Akademi. Han ble ridder av Dannebrog i 1992. Et festskrift til hans ære, *At Være Sig Selv Nærværende*, ble utgitt i 2010 i anledning av professor Cappelørns 65-årsdag.

Han ble utnevnt til æresdoktor ved Københavns Universitet i 2013 og i 2014 ble han utnevnt til æresdoktor ved Universitetet i Oslo.

## Referanser


## Eksterne lenker
* Søren Kierkegaard Forskningscenteret
* Det Danske Bibelselskab
Sarah Kirsch

**Sarah Kirsch** (født 16. april 1935 i Limlingerode i Kreis Nordhausen, Thüringen, død 5. mai 2013 i Heide), egentlig *Ingrid Hella Irmelinde Kirsch*, født *Bernstein*, var en tysk forfatter.

## Referanser
Magic Pie

**Magic Pie** er et rockeband med medlemmer fra Moss og Fredrikstad. Musikken tilhører undersjangeren progressiv rock med elementer av klassisk rock og heavy metal.
## Historikk
Inspirasjonen er hentet fra 1970-tallsband som blant andre Deep Purple og Yes, og 1990-tallsband som for eksempel Spock's Beard og Flower Kings. Magic Pie signerte for det svenske plateselskapet Progress Records i 2005 og slapp debutalbumet *Motions of Desire* samme år og høstet gode anmeldelser.

Etter utgivelsen av *Circus of Life*, sent i 2007, sluttet Allan Olsen i bandet og ble erstattet med Eiríkur Hauksson som vokalist.

Bandets tredje album *The Suffering Joy* skulle etter planen komme ut medio 2010, men ble utsatt på ubestemt tid etter at låven på Røed Gård i Moss, som rommet blant annet bandets studio og utstyr, brant ned i mars 2010.. *The Suffering Joy* ble omsider utgitt den 25. januar 2011. 

I 2012 forlot Gilbert Marshall bandet og ble erstattet av Erling Henanger på tangenter.

Magic Pies fjerde album, *King for a Day,* ble utgitt i 2015 av plateselskapet Karisma Records. Samtidig ble tidligere album remastret og utgitt på vinyl og CD under selskapets label.

Som et ekstra moment i bandets backlog ble fjerde utgivelse fulgt opp med en samleboks med alle album i vinylformat i et begrenset opplag på 100 eksemplarer. Foruten vinyl inneholdt boksen hittil uutgitt demomateriale som dannet grunnlaget for deres albumet *Motions of Desire.*

I februar 2019 skal Magic Pie spille på festivalen Cruise to the Edge, som avholdes på et dedikert cruiseskip for progressiv rock i vestre Karibien.

## Medlemmer
;Nåværende
* Kim Stenberg (gitar, vokal)
* Eirik Hansen (vokal, gitar)
* Eiríkur Hauksson (vokal, gitar, keyboard)
* Lars Petter Holstad (bass, vokal)
* Erling Henanger (Keyboard)
* Martin Utby (Trommer)

;Tidligere medlemmer
* Jan T. Johannessen (trommer, perkusjon)
* John Kamphaug (Bass)
* Allan Olsen (vokal)
* Gilbert Marshall (keyboard, vokal)

## Diskografi
**Motions of Desire* (2005)
**Circus of Life* (2007)
**The Suffering Joy* (2011)
**King for a Day* (2015)
**Fragments of the 5th Element* (2019)

## Referanser


## Eksterne lenker
* 
*
Günter Kunert

**Günter Kunert** (født 6. mars 1929 i Berlin, død 21. september 2019 i Kaisborstel) var en tysk forfatter som med sine verker i særlig grad gjenspeiler litteraturen i de to tidligere tyske statene Vest-Tyskland og DDR. Hans litteratur representerer kompleksiteten i deres interaksjoner under den kalde krigen, såvel som i det gjenforente Tyskland.

Kunert hadde jødisk mor og kunne grunnet antisemittiske lover i nazitiden ikke studere utover grunnskolen. I 1948 ble han medlem av Det sosialistiske enhetspartiet i DDR, men medlemskapet ble trukket tilbake i 1977 fordi han hadde underskrevet et protestbrev da Wolf Biermann ble fratatt sitt DDR-statsborgerskap i 1976.

I 1979 fikk han tillatelse til å forlate DDR, og han slo seg ned sammen med konen Marianne i Kaisborstel, ikke langt fra Itzehoe i Vest-Tyskland.

Han skrev over  dikt, tallrike essays og reisebøker, to romaner samt fortellinger, barnebøker og hørespill. For sine 150 bøker fikk han en rekke priser.

Han var gift to ganger: med Marianne i femti år (til hennes død), og med Erika da han var over åtti år gammel.

## Referanser


## Eksterne lenker
* 
*
Hannah Chaplin

**Hannah Chaplin** (1866–1928) var en britisk underholdningsartist og mor til den kjente skuespilleren Charlie Chaplin.

Hun var født Hannah Harriet Pedlingham Hill i Camden Street, Walworth, London, datter av Mary Ann (født Terry) og Charles Frederick Hill. Hun ble Varietéartist og brukte kunstnernavnet «Lily Harley».

Den 16. mars 1885 fødte hun Sydney John Hill, senere Sydney Chaplin og 22. juni samme år giftet hun seg med Charles Spencer Chaplin som også var varietéartist. Deres sønn Charles ble født 16. april 1889.

Den 31. august 1892 fødte hun George Wheeler Dryden, sønn av varietéartisten Leo Dryden. George var derfor halvbror til Charles and Sydney Chaplin. På grunn av hennes forhold til Dryden ble Hannah separert kort etter Georges fødsel. Hannah tok seg av Charlie og hans eldre bror Sydney, mens George bodde hos sin far. 

Da Charlie var 5 år gammel var han med sin mor på en opptreden på «The Canteen», en underholdningsscene drevet av den britiske hæren i Aldershot i Hampshire, Hannahs stemme sviktet og unge Chaplin gjorde sin første improviserte opptreden. Hendelsen ble vist i filmen *Chaplin*, basert på hans liv, og lansert i 1992.

Hannah Chaplins mentale helse var sviktende og hun fikk et sammenbrudd i 1895. I juni 1896 tok hun sammen med sønnene opphold på Lambeth arbeidshus og etter noen uker ble guttene sendt til Hanwell School for Orphans and Destitute Children.

I 1898 hadde Hannah et nytt sammenbrudd og guttene bodde en periode hos sin far. Fra mai 1903 til september 1912 var Hannah ved Cane Hill Lunatic Asylum i Surrey. Charlie Chaplin skrev senere om et besøk de to brødrene gjorde hos sin mor i 1912:

Hennes to sønner tok Hannah ut av Cane Hill og plasserte henne i Peckham House, en privat institusjon, men hun ble tilbakeført til Cane Hill Asylum i mai 1915 da brødrene ikke betalte den ukentlige summen for oppholdet. I 1921 tok sønnene henne til California og tok seg av henne der, frem til hennes død i 1928. 

## Referanser



## Litteratur
* David Robinson: *Chaplin. Sein Leben, seine Kunst*, Diogenes, Zürich 1993, ISBN 3-257-22571-7
Boom Boom (sang)

«**Boom Boom**» er en sang skrevet og fremført av John Lee Hooker i 1961. Sangen er med i the Rock and Roll Hall of Fame's 500 Songs that Shaped Rock and Roll.

Hookers single ble spilt inn sent i 1961. Den nådde nummer #60 i USA da den ble utgitt - altså ingen stor hit, men ble en hit i Storbritannia etter å ha vært med i en  Lee Jeans-reklame i 1992. Da nådde den nummer #16 på listene.
På Hookers album Live at Soledad Prison fra 1972 er sangen spilt under navnet «Bang Bang Bang Bang».

I filmen *[[The Blues Brothers]]* fra 1980, fremfører Hooker låta som en gatemusiker, men selve sangen er ikke med på filmens soundtrack.

## Personell på John Lee Hookers versjon
*John Lee Hooker – Vokal, Gitar
*Ivy Jo Hunter – Piano 
*Hank Cosby – Tenorsaxofon
*Andrew "Mike" Terry – Barytonsaxofon
*James Jamerson – Bassgitar 
*Larry Veeder – Gitar
*Benny Benjamin – Trommer

## The Animals' versjon

The Animals' versjon nådde nummer #43 på Billboard Hot 100 i 1965 (#14 i Canada). Dette er en av de mest kjente versjonene av sangen. I senere tid har bandets vokalist Eric Burdon gitt ut ny-innspillinger og konsertopptak av låta. Bandets organist Alan Price har også covret låta.

The Animals gjorde en gjenforeningsturne sent i 1983/tidlig 1984. Et opptak av låta fra Wembley Arena fra 31. desember 1983, ble utgitt i august 1984.

## The Pussycats' versjon

Det norske rockebandet The Pussycats spilte også inn en versjon av låta. Denne ble utgitt som single i 1965, og hadde en coverversjon av The Everly Brothers' Gone Gone Gone som B-side. Sangen ble senere med som bonusspor på gjenutgivelsen av albumet Psst! Psst!. The Pussycats' versjon lå fem uker på VG-lista i 1965, med nummer seks som beste plassering.

### Listeplasseringer

## Andre versjoner

Mange artister har covret låta, blant annet The Yardbirds, Belast Gypsies, Shadows of Knight, CCS (1970), Dr. Feelgood (1974) og andre.

Bruce Springsteen and the E Street Band spilte låta jevnlig, lignende the Animals' versjon, på deres Tunnel of Love Express Tour i 1988.

I 1997, spilte Big Head Todd & the Monsters inn en versjon av låta som ble gitt ut på *[[Beautiful World (Big Head Todd album)|Beautiful World]]*. De ga den også ut som en single året etter.

I 2009, gjorde The Oak Ridge Boys en cover sammen med Richard Sterban på vokal. Deres versjon ligner mest på The Animals' versjon, i og med at de også synger «shake it baby» i refrenget.

Sangen var med i «Boom Boom trailer» for videospillet Mafia II, laget av 2K Czech og utgitt i 2010.
 
## Referanser


## Eksterne lenker
* Eric Burdon fremfører på Paradiso den 31. juli 2009
Maj-Britt Nilsson

**Maj-Britt Nilsson** (født 11. desember 1924 i Stockholm, død 19. desember 2006 i Cannes) var en svensk skuespiller og sanger.

Maj-Britt Nilsson studerte ved Dramatens elevskola i årene 1944-1947. Hun fikk sitt gjennombrudd i 1948 som skuespiller på Dramaten (i *Jungfruleken* av Jean Genet), der hun var ansatt i perioden 1947-1951. Hun spilte også flere store roller på Vasateatern i Per Gerhards sjefstid mellom 1952 og 1985. Hun var gift med sangeren og skuespilleren Anders Börje i årene 1945-1949, og med Per Gerhard fra 1951. Hun medvirket i Sveriges første fjernsynsprogram *En skål för televisionen* i 1954.

Hun spilte også Adelheid Barre i de kontroversielle adapsjonene *[[Und ewig singen die Wälder]]* og *[[Das Erbe von Björndal]]* av Trygve Gulbranssen *[[Bjørndaltrilogien|Bjørndaltrilogi]]*. Av skuespillerne var hun den eneste med skandinavisk bakgrunn.

Etter lengre tids sykdom døde hun i Frankrike, der hun i mange år hadde bodd med sin ektemann. 

## Filmografi
* 1941 – *Tänk, om jag gifter mig med prästen*
* 1942 – *Vårat gäng*
* 1945 – *[[Resan bort]]*
* 1946 – *Det är min modell*
* 1947 – *Maria*
* 1949 – *Gatan* 
* 1949 – *Sjösalavår*
* 1949 – *[[Flickan från tredje raden]]*
* 1950 – *Till glädje*
* 1951 – *Sommarlek*
* 1951 - *[[Alice i Eventyrland (film fra 1951)|Alice i Eventyrland]]* (Svensk dubbing)
* 1952 – *Kvinnors väntan*
* 1952 – *För min heta ungdoms skull*
* 1953 – *Vi tre debutera*
* 1955 – *Vildfåglar*
* 1955 – *Sommarflickan*
* 1956 – *Litet bo*
* 1956 – *[[Egen inngang]]* (Egen ingång)
* 1956 – *Flickan i frack*
* 1956 – *Hon glömde honom aldrig*
* 1958 – *[[De glade tyveårene]]* (Jazzgossen)
* 1959 – *[[Und ewig singen die Wälder]]*
* 1960 – *[[Das Erbe von Björndal]]*
* 1961 – *De sista stegen*
* 1961 – *Lita på mej, älskling!*
* 1974 – *En enkel melodi*
* 1977 – *Bluff Stop*

## Fjernsynsproduksjoner
* 1953 – *Foreign Intrigue* (fjernsynsserie)
* 1954 – *En skål för televisionen*
* 1963 – *Skilsmässa* (fjernsynsskuespill)

## Referanser


## Eksterne lenker
* 
*
Kerstin Behrendt

**Kerstin Behrendt** (født 2. september 1967 i Leisnig) er en tysk friidrettsutøver som deltok i de olympiske leker 1988 i Seoul.

Behrendt vant en olympisk sølvmedalje i friidrett under Sommer-OL 1988 i Seoul. Hun var med på det østtyske stafettlaget som kom på andreplass i på 4 &times; 100 meter for damer bak USA. De andre på laget var Silke Möller, Ingrid Auerswald og Marlies Göhr.

## OL-medaljer
*  1988  Seoul - Sølv i friidrett, 4 x 100 meter stafett damer  Øst-Tysklnad
## VM-medaljer
*  1987  Roma - Sølv i friidrett, 4 x 100 meter stafett damer
## Referanser


## Eksterne lenker
*
Peder Borgen

**Peder Johan Borgen** (1928–2023) var en norsk metodistprest, dr.theol. og professor ved Norges teknisk-naturvitenskapelige universitet.

I *[[Norsk biografisk leksikon]]* er han beskrevet som en «banebrytende murbrekker innen det teologiske vitenskapelige miljøet i Norge, og var den første metodist og første medlem av noen norsk frikirke som tok den teologiske doktorgrad ved et norsk universitet».
## Liv og virke
### Bakgrunn
Han vokste opp med bakgrunn i både Indremisjonen og Metodistkirken, og ble cand.theol. ved Universitetet i Oslo i 1953. I 1956 ble han ph.d. ved Drew University i New Jersey i USA, og i  1966 ble han dr.theol. ved Universitetet i Oslo. 
### Prest
Han var prest i Harstad metodistmenighet i perioden 1956–1958, forskningsstipendiat 1958–1962 og professor ved Wesley Theological Seminary i Washington fra 1962. Da han i 1967 ble førstelektor ved Universitetet i Bergen var dette i strid med norsk lov, i og med at han ikke var lutheraner.
### Professor
I 1973 ble han utnevnt til professor ved Universitetet i Trondheim med Det nye testamente og religion i den gresk-romerske verden som spesiale. I perioden 1994–1997 var han seniorforsker ved Norges forskningsråd. 

Som pensjonist bosatte han seg i fødebyen Lillestrøm.

Borgen forsket på Dødehavsrullene og var fra 1995 styremedlem i The Dead Sea Scrolls' Foundation. Hans populærfaglige forfatterskap omfatter foruten teologi og avholdsspørsmål også samenes historie; det første nordiske samemøte ble holdt i Trondheim metodistkirke i 1917.

Han ble ridder av St. Olavs Orden i 1998 for forskningen innenfor teologi. Medlem av Vitenskapsakademiet og av Det kungliga Vetenskapssamhället i Uppsala. Borgen var prorektor ved AVH 1984–1987, preses i Det Kongelige Norske Videnskabers Selskab 1996–1999 og president i *Det internasjonale selskap for nytestamentlige studier* fra 1998 til 1999. I perioden 1986–1991 satt han i Metodistkirkens Verdensråd og fra 1973 til 1993 var han medlem av Metodistkirkens europeiske teologiske kommisjon. 

Borgen var også medlem av teologisk dialogkommisjon oppnevnt av Metodistkirkens Verdensråd og Det Lutherske Verdensforbund.

## Forfatterskap
* 1965: *Bread from Heaven* 
* 1983: *Logos was the True Light* 
* 1983: *Paul Preaches Circumcision* 
* 1996: *Philo, John and Paul* 
* 1996: *Early Christianity and Hellenistic Judaism* 
* 1997: *Samenes første landsmøte, 6.–9. februar 1917* 
* 1997: *Philo of Alexandria. An Exegete for His Time* 
* 1993: *Kristne kirker og trossamfunn* – medredaktør
* 2009: *Vei Utenfor Allfarvei*

## Referanser


## Eksterne lenker
* 
*
Hana Horáková

**Hana Horáková** (født *Hana Machová* 11. september 1979 i Bruntál) er en tsjekkisk basketballspiller. Hun vant gull med Tsjekkia i EM i 2005 og et overraskende sølv i VM i 2010. I dette mesterskapet ble hun også valgt til beste spiller.

## Referanser


## Eksterne lenker
*
Noemi

**Noemi** er psevdonym for **[[Veronica Scopelliti]]** (født 25. januar 1982 i Roma), en italiensk pop-sanger og låtskriver.

## Diskografi
### Album

### EP

### Singler

### Musikkvideo
* 2009 – *Briciole* – 3:43 (direktør: Gaetano Morbioli)
* 2009 – *L'amore si odia* med Fiorella Mannoia – 3:17 (direktør: Gaetano Morbioli)
* 2010 – *Per tutta la vita* – 3:22 (direktør: Gaetano Morbioli)
* 2011 – *Vuoto a perdere* – 4:02 (direktør: Fausto Brizzi)
* 2011 – *Odio tutti i cantanti* – 4:20 (direktør: Noemi)
* 2011 – *Poi inventi il modo* – 3:28 (direktør: Noemi)
;Andre musikkvideo med Noemi
* 2006 – *Dimmi come passi le notti* (med søsteren sin Arianna) av Pier Cortese

### DVD
;Andre DVD med Noemi
* 2009 – *Ho imparato a sognare* (CD + DVD) av Fiorella Mannoia
* 2010 – *Q.P.G.A. Filmopera* (2 DVD) av Claudio Baglioni
* 2010 – *Amiche per l'Abruzzo* (2 DVD) av ulike forfattere
* 2010 – *Il tempo e l'armonia* (CD + DVD) av Fiorella Mannoia
* 2010 – *Il tempo e l'armonia (Deluxe Edition)* (2 CD + 1 DVD) av Fiorella Mannoia
* 2011 – *Femmine contro maschi* (DVD) av Fausto Brizzi

### Soundtrack
* 2011 – *Vuoto a perdere* i film *Femmine contro maschi* av Fausto Brizzi

## Sanremo-festivalen
* 2010 Sanremo-festivalen – *Per tutta la vita* (Diego Calvetti, Marco Ciappelli) – 3:14

## Samarbeid
* 2009 – *L'amore si odia* med Fiorella Mannoia
* 2009 – *Quanto ti voglio* med Claudio Baglioni og Gianluca Grignani
* 2010 – *Il mio canto libero* med Amiche per l'Abruzzo
* 2010 – *L'amore si odia (acustic version)* med Fiorella Mannoia
* 2010 – *Come si cambia* med Neri per Caso
* 2011 – *La promessa* med Stadio

## Trofé
* 2009 – *Noemi* (ep): gull
* 2009 – Wind Music Awards: beste sanger
* 2009 – *Briciole*: gull
* 2010 – *Per tutta la vita*: platina
* 2010 – Wind Music Awards for *L'amore si odia*
* 2010 – Wind Music Awards for *Per tutta la vita*
* 2010 – Wind Music Awards for *Sulla mia pelle*
* 2011 – *Sulla mia pelle*: dobbelt platina
* 2011 – *RossoNoemi*: dobbelt platina
* 2011 – Wind Music Awards for *Sulla mia pelle*
* 2011 – Wind Music Awards for *RossoNoemi*
* 2011 – *Vuoto a perdere*: Nastro d'argento
* 2011 – *Vuoto a perdere*: platina
* 2011 – *Vuoto a perdere*: Premio Lunezia
* 2011 – *L'amore si odia*: dobbelt platina

## Tour
* 2009 – *Noemi tour*:  Italia
* 2009/2010 – *Sulla mia pelle tour I*:  Italia
* 2010 – *Sulla mia pelle tour II*:  Italia,  Slovenia
* 2011 – *RossoNoemi tour*:  Italia

## Referanser


## Eksterne lenker
* 
* 
* 
* 
* Arcadinoemi.it
Grenland motorsportsenter

**Grenland motorsportsenter** (**GMS**) er Telemarks nye senter for motorsport. Beliggenheten er Ekornrød 12 km nord for Skien sentrum i Telemark. Motorsportsenteret består av baner for rallycross, bilcross, drifting, ATV, motocross, offroad, trail og enduro. Motorsportsenteret blir drevet av NMK Grenland og KNA Telemark

Banen for bilcross- og rallycross ble åpnet den 11. september 2010. Denne banen er 1250 meter lang og består av 60% asfalt og 40% grus. Banen er venstrekjørt (kjøreretning mot klokka) og består av ett alternativspor. Bredden på banen er mellom 10 og 16 meter. Det er NMK Grenland som har bygget denne banen og står for driften. 

Banen for drifting er en 500 meter lang asfaltbane som er 16 meter bred. Driftingbanen er en del av bilcross- og rallycrossbanen, og banen er godkjent for å kjøre i begge retninger. Banen er bygget av NMK Grenland og drives i samarbeid med KNA Telemark.

## Se også
* Liste over racerbaner i Norge
Sydney Chaplin

**Sydney Chaplin** (1885–1965) var en engelsk skuespiller og er mest kjent som eldre halvbror til skuespilleren Charlie Chaplin.

## Liv og virke
### Bakgrunn

Han ble født som Sidney John Hill til 19 år gamle Hannah Hill, hvem som var faren er ukjent. Ett år etter han ble født ble moren gift med Charles Chaplin senior og unge Sydney fikk samme etternavn som stefaren. Hans mor Hannah Chaplin fikk etterhvert mentale problemer og ble plassert på en institusjon, sammen med sin yngre bror Charlie ble Sydney tatt inn på Hanwell School. 

Sydney fulgte i de årene også et program for å trene unge gutter til å bli sjømenn, ved skoleskipet «Exmouth», fortøyd i Essex. Sydney gjorde det bra som sjøgutt, men hans ambisjon var å komme inn i underholdningsbransjen og han forlot sjølivet.

### Tidlig karriere
Sydney arbeidet en kort tid sammen med broren Charlie i begynnelsen av sin scenekarriere, i skuespillet *Sherlock Holmes* i 1905, hvor Sydney skulle ha en rolle som skurken. I 1906 fikk han imidlertid en kontrakt med Fred Karno og hans gruppe London Comedians og arbeidet hardt for å få med Charlie i gruppen, noe han også lyktes med.

### Karriere i Hollywood
Da Charlie forhandlet frem en kontrakt med Keystone Studios foreslo han at Sydney også burde ansettes. Syd og hans kone Minnie ankom California i oktober 1914 og han spilte i flere komedier og langfilmen *A Submarine Pirate* som var en av de mest suksessfulle komediene Keystone produserte.

Etter denne suksessen konsentrerte Sydney seg om å forhandle brorens kontrakt med Mutual Film, en avtale som ga Charlie Chaplin den til da uhørte årsinntekt på 1 million dollar i 1916. Etterhvert tok Sydney seg av det meste av brorens forretningsavtaler, blant de en mislykket satsing på musikknoter og en mer suksessfull markedsføring av relaterte produkter.

I perioden hvor Charlie hadde kontrakt med filmselskapet First National laget Sydney også filmer der og fikk sin egen milliondollar-kontrakt i 1919 med selskapet Famous Players-Lasky. En serie med problemer førte til en film som feilet og Sydney trakk seg igjen en tid tilbake fra lerretet.

I perioden 1924 til 1929 spilte han i totalt åtte filmer.

### Senere år
Den siste av de ovennevnte filmer er fra etter at han var flyttet tilbake til England i 1938. Han var igang med den niende film da hans filmkarriere fikk en brå slutt grunnet en anklage om mishandling av en kvinnelig skuespiller. 

Sydney Chaplin flyttet fra England og ble erklært konkurs. 

Han tilbrakte sine siste år i Frankrike og døde i Nice, han er begravet ved siden av sin andre kone Gypsy i Clarens-Montreux nær Vevey. Hans andre kone Henriette, født Leoneanu (1899-1992), ble gravlagt på denne siden.

## Filmografi
### Roller i utvalg
* 1928 – *A Little Bit of Fluff*
* 1926 – *Oh What a Nurse!*
* 1925 – *[[Charley’s Aunt]]* 
* 1923 – *[[Her Temporary Husband]]*
* 1921 – *[[King, Queen, Joker]]*

### Regi
* 1921 – *King, Queen and Joker*
* 1915 – *[[A Submarine Pirate]]*

### Filmmanus
* 1921 – *King, Queen and Joker*

## Referanser


## Eksterne lenker
* 
* Nettsted om Sydney Chaplin (engelsk)
* Om Sydney Chaplin (engelsk)
NMK Grenland

**Norsk motorklubb Grenland** er en lokal motorsportklubb av NMK i Grenland i Telemark. Klubben ble stiftet 10. september 1930 og har ca 200 medlemmer. Utøverne omfatter hovedsakelig bilsportgrenene gokart, bilcross, rallycross, rally, drifting og bakkeløp.

I september 2010 åpnet klubben en ny bane for bil- og rallycross. Banen er en del av Grenland motorsportsenter nord for Skien sentrum. En del av banen er også beregnet for drifting.

NMK Grenland har også en bane for gokart på Geiteryggen motorstadion ved Skien lufthavn på Geiteryggen.

## Eksterne lenker
*NMK Grenlands hjemmeside
Dagmar Neubauer

**Dagmar Neubauer** (født **Rübsam**,  3. juni 1962 i Suhl) er en tysk tidligere friidrettsutøver som spesialiserte seg på 400 meter.

Neubauer vant en olympisk bronsemedalje i friidrett under Sommer-OL 1988 i Seoul da hun var med på det østtyske stafettlaget som kom på tredjeplass i på 4 x 400 meter for damer bak Sovjetunionen og USA. De andre på laget var Kirsten Emmelmann, Sabine Busch og Petra Müller

Hun ble verdensmester i friidrett to ganger, 1983 og 1987, begge på 4 x 400 meter stafett. Øvrige deltakere på laget som tok gull i VM 1983 var Sabine Busch, Marita Koch og Kerstin Walther.

## OL-medaljer
*  1988  Seoul - Bronse i friidrett, 4 x 400 meter stafett damer  Øst-Tyskland

## VM-medaljer
*  1983  Helsingfors - **Gull** i friidrett, 4 x 100 meter stafett damer
*  1987  Roma - **Gull** i friidrett, 4 x 100 meter stafett damer

## Referanser


## Eksterne lenker
*
Mack Sennett

**Mack Sennett** (1880–1960) var en canadiskfødt amerikansk regissør og filmprodusent.

Han grunnla og drev filmselskapet Keystone, som ble stiftet i Los Angeles i 1912 og som produserte mengder av fartsfylte komedier i stumfilmtiden. Det var hos dette selskapet at Charlie Chaplin begynte sin filmkarriere. Chaplin medvirket i 35 korte filmer (og én lengre spillefilm) hos Keystone mellom februar og desember 1914. Andre berømte komikere som på et eller annet tidspunkt jobbet hos Sennett er Harold Lloyd (1915), Roscoe Arbuckle (1913–1916), Mabel Normand (1912–1916), Harry Langdon (1924–1926) og W.C. Fields (1932–1933).

Sennetts komedier dalte i popularitet etter talefilmens ankomst, og selskapet hans (som da hadde endret navn til Mack Sennett Comedies) gikk konkurs i 1935. Han mottok æres-Oscar i 1937 for sin innflytelse på filmkomedie som medium. Sennett forble ugift hele livet.

## Filmografi
### Regi (utvalg)
* 1910 – *[[The Lucky Toothache]]*
* 1911 – *[[The Villain Foiled]]*
* 1911 – *[[The Country Lovers]]*
* 1911 – *[[Priscilla and the Umbrella]]*
* 1912 – *[[Won by a Fish]]*
* 1913 – *[[He Would a Hunting Go]]*
* 1913 – *[[Help! Help! Hydrophobia!]]*
* 1913 – *[[He Would a Hunting Go]]*
* 1913 – *[[Cohen Saves the Flag]]*
* 1913 – *[[A Bandit]]*
* 1914 – *[[Twenty Minutes of Love]]*
* 1914 – *[[Caught in a Flue]]*
* 1915 – *[[Love, Loot and Crash]]*
* 1915 – *[[Love, Speed and Thrills]]*
* 1916 – *[[Wife and Auto Trouble]]*
* 1917 – *[[A Clever Dummy]]*
* 1919 – *[[Salome vs. Shenandoah]]*

## Referanser


## Eksterne lenker
*
Andre Geim

**Andre Konstantin Geim** (født 21. oktober 1958 i Sotsji) er en russisk&ndash;nederlandsk&ndash;britisk fysiker og materialviter. Han er oppdager av karbonmaterialet grafén, og har også gjennomført eksperimenter med magnetisk levitasjon som fikk en frosk til å levitere. Dette eksperimentet førte til at han ble tildelt Ig Nobelprisen i 2000.

Geim kommer fra en tysk-russisk familie, der faren var volgatysker.

Geim avla sin doktorgrad ved instituttet for faste stoffers fysikk innen det russiske vitenskapsakademiet. Han ble senere professor ved Radboud universitet i Nijmegen, Nederland, og har siden 2001 virket som professor ved University of Manchester. 
Andre Geim ble tildelt Nobelprisen i fysikk i 2010, sammen med Konstantin Novoselov for oppdagelsen av materialet grafén.

I 2010 ble Geim gjort til kommandør av  Den nederlandske løves orden for bidrag til vitenskapen i Nederland. Geim ble i dronningens nyttårsliste for 2012 utnevnt til Knight Bachelor. Han ble dermed adlet og fikk rett til å føre tiltaleformen *[[sir]]* foran sitt navn. Han er medlem av Royal Society.

## Referanser


## Eksterne lenker
* 

* Andre Geims nettside ved University of Manchester
Czardasfyrstinnen

***Czardasfyrstinnen*** (tysk: *Die Csárdásfürstin*, ungarsk: *A Csárdáskirálynő*) er en operette i tre akter av den ungarske komponisten Emmerich Kálmán. Librettoen er skrevet av Leo Stein og Bela Jenbach. Operetten ble uroppført i Johann Strauß-Theater i Wien den 17. november 1915.

Czardasfyrstinnen har blitt filmatisert flere ganger.

## Handling
Operetten utspiller seg noe før første verdenskrig på tre forskjellige steder: på varietéen Orpheum i Budapest, åtte uker senere i fyrst Lippert-Weylersheims palass, og til slutt samme kveld i vestibylen til et elegant hotell i Wien. Fyrst Edwin forelsker seg i en ungarsk operasangerinne, noe som ikke ble satt pris på av fyrstens foreldre hjemme i Wien.

Förestillingen varer omkring 2 timer og 30 minutter.

## Roller
* Prins Leopold Maria, fyrste av og til Lippert-Weylersheim (buffatenor)
* Anhilte, hans gemal (mezzosopran)
* Edwin Ronald, deres sønn (tenor)
* Anastasia «Stasi» von Eggenberg, fyrstens niese (sopran)
* Sylva Varescu, varietéprimadonna (sopran)
* Greve Boni Káncsiánu, yngre lebemann (baryton)
* Feri von Kerekes, eldre lebemann (baryton)
* Eugen von Rohnsdorff, Edwins nevø, reserveløytnant
* Mac Grave, legasjonssekretær

Slektninger og venner til hovedpersonene, teaterhabituéer, varietédivaer, hovmestere, sigøynermusikere og betjenter.

## Best kjente sanger og arier
* «Heia, heia, in den Bergen ist mein Heimatland»
* «Die Mädis vom Chantant»
* «Ja, Mädchen gibt es wunderfeine»
* «Ganz ohne Weiber geht die Chose nicht»
* «Machen wir's den Schwalben nach»
* «Jai Mamám, Bruderherz, ich kauf' mir die Welt»
* «Weißt du es noch»
* «Das ist die Liebe, die dumme Liebe»
* «Tanzen möcht' ich, jauchzen möcht' ich»
* «Nimm Zigeuner deine Geige»
* «Habt euch lieb»

Det musikalske høydepunkt kan kanskje være gjensynet mellom Edwin og Sylva i annen akt: en melankolsk vals i c-moll.

## Referanser
Miniatur-Wunderland

**Miniatur-Wunderland** er verdens største modelljernbane, beliggende i Hamburg i Tyskland. Anlegget har rundt 16,5 kilometer spor, over 1200 lokomotiver og over 12000 vogner. En stab på over 400 personer bidrar til utvikling og drift av modellanlegget og det benyttes nesten 60 PC-er for å kontrollere driften. Hvert år kommer over en million besøkende for å se anlegget i drift.

## Referanser



## Eksterne lenker
* 
* Artikkel om anlegget fra britiske ''BBC'' (engelsk)
Morning Musume

**Morning Musume** (også **Momusu**) er en japansk jentegruppe. De er hovedgruppen av *Hello! Project,* og hadde en rekord på den jentegruppen som har høyest antall solgte singler i Oricon charts før AKB48 overgikk dem i 2012.

Morning Musume ble dannet i 1997 av Tsunku, som har fungert som gruppens produsent og låtskriver for de fleste singler inntil 2015. Gruppen dannet grunnlaget og er bærebjelken for *Hello Project.* Gruppemedlemmenes gjennomsnittsalder har siden opprettelsen holdt seg stabilt. Grunnen er systemet hvor nye medlemmer blir med i gruppen samtidig som eldre medlemmer forlater, i form av «graduations».

* Miki Nonaka (2014–)
* Maria Makino (2014–)
* Homare Okamura (2019–)
* Mei Yamazaki (2019–)
* Rio Sakurai (2022–)
* Haruka Inoue (2023–)
* Ako Yumigeta (2023–)

## Eksterne lenker
* 
* 
*
St. Olavsormen naturminne

**St. Olavsormen** er en esker som ligger ved gården Eige i Eigersund kommune.

Denne tydelig åsryggen som bukter seg fra øst mot vest er opp mot 10 meter tykk og ca. 2&nbsp;km lang. Åsen er blitt dannet av materialer avsatt i en smeltevannstunnel under isen mot slutten av siste istid. Smeltevannet som avsatte sedimentene i eskeren fløt under isdekket som dekket området. Vannet har gått i motbakke ca. en kilometer med en stigning på ca. 20 meter mot vest. 
I den nordlige enden er eskeren blitt gravd igjennom slik at det er mulig å se hva åsen består av. Eskeren  består av steinmaterialer i alle størrelser fra store steinblokker, stein, grus, sand, silt og leire. En del av dette kan bli sett i den nordlige enden fordi den er blitt gravd i gjennom. Det meste av det fineste materialet er blitt vasket vekk der det er gravd.

## Referanser
A Woman’s Intuition

***A Woman's Intuition*** er et musikkalbum med Laila Dalseth Sextet, utgitt i 1995.

## Sporliste

# «I've Got a Crush on You»
# «Oh, Look at Me Now»
# «Tea for Two»
# «You Do Something for Me»
# «The Very Thought of You»
# «The Touch of Your Lips»
# «A Woman's Intuition»
# «He Was Too Good to Me»
# «Fine and Mellow»
# «Them There Eyes»
# «Mean to Me»
# «Sophisticated Lady»
# «It Ain't Nobodys Biz-Ness»
# «Miss Brown to You»
# «God Bless the Child»
# «I'll Be Seeing You»

## Eksterne lenker
*
Hans M. Barstad

**Hans Magnus Barstad** (født 7. juni 1947 i Åsnes, død 26. august 2020 i Alicante i Spania) var en norsk dr.theol. og professor i hebraisk og studiet av Det gamle testamente ved Universitetet i Oslo og ved School of Divinity, University of Edinburgh. 

Han var prestesønn og vokste opp i Skotselv og Hokksund. Han tok artium i 1966, cand.theol. i 1973. Han var forskningsstipendiat fra 1976, universitetsbibliotekar fra 1980 og  dr.theol. 1981 med avhandlingen *Studies in the Religious Polemics in the Book of Amos*. Barstad var professor ved Det teologiske fakultet ved Universitetet i Oslo 1986–2005 og professor ved University of Edinburgh fra 2005.

Barstad var styreleder for Universitetsbiblioteket i Oslo 1988–1992, styreleder for Norsk gammeltestamentlig selskap 1992–94, generalsekretær for Det Norske Videnskaps-Akademi 1998–2000, forskningsleder ved Det teologiske fakultet 2003–2005 og styremedlem i Ludvig Holbergs minnefond fra 2003.  

Hovedområdene for Barstads forskning er profetene i Det gamle testamente og Israels historie: profeten Amos, Deutero-Jesaja og eksiltiden. Han mottok Nansenprisen for fremragende forskning i 2004. I begrunnelsen het det at «Hans Barstad er en forsker som i særlig grad har bidradd til å fornye fagfeltet ved å utfordre vedtatte sannheter, ved å plassere Det gamle testamentets skrifter i en religionshistorisk kontekst i For-Orienten, og ved å integrere historiske, arkeologiske og litterære studier. Her går det en linje gjennom hele hans forfatterskap.»

I 2015 ble han hedret med et festskrift hvor 22 internasjonalt kjente forskere bidro fra en rekke felter innen bibelvitenskap, arkeologi og historie.

## Verker i utvalg
* *The Religious Polemics of Amos* (1984)
* *A Way in the Wilderness* (1989)
* *Det gamle testamente. En innføring* (1993)
* *The Babylonian Captivity of the Book of Isaiah* (1997)
* *History and the Hebrew Bible. Studies in Ancient Israelite and Ancient Near Eastern Historiography* (2008)

## Referanser
Vårres jul 2

***Vårres jul 2*** er et musikkalbum med Hans Rotmo akkompagnert av Henning Sommerro (orgel og trekkspill), Kai Biermann (trommer), Bjarne Bårdstu (bass) og Gunnar Andreas Berg (gitar og dobro). Albumet ble utgitt 8. november 2010.

## Sporliste
# «Jul i barnehagen»
# «Giddaløs jul»
# «Jul i butikken»
# «Litjpia og julenissen»
# «Min første julefest»
# «Ølbrygginga»
# «Julgavan uti bila»
# «Når du går forbi»
# «Før julnissen kjem»
# «Julaften med ilder»
# «Rocka jul»
# «Vårres jul 2»
# «Vårres jul» (fra 1980 bonus)

## Referanser
Takin’ Off

***Takin' Off*** er et musikkalbum med Laila Dalseth og Per Borthen Swing Department, utgitt i 2007.

## Sporliste
# «Takin' Off»
# «I Miss You So»
# «Any Old Time»
# «I Got the Right to Sing the Blues»
# «Mean to Me»
# «Foolin' Myself»
# «9:20 Special»
# «That Old Devil Called Love»
# «Lament For a Lost Love»
# «Just In Time»
# «The Gipsy»
# «When Lights Are Low»
# «Teach Me Tonight»
# «It's Wonderful»
# «I'm Getting Sentimental Over You»
# «Sunday»
# «The Midnight Sun Will Never Set»
Leo Stein

**Leo Stein**, egentlig **Leo Rosenstein**, (født 23. februar 1861 i Lemberg, død 28. juli 1921 i Wien) skrev librettoen til flere kjente operetter.

Blant komponistene Leo Stein samarbeidet med var Johann Strauss d.y., Franz Lehár, Emmerich Kálmán og Oskar Nedbal.

Leo Stein skrev blant annet librettoen til operettene Wiener blut (1899) og Den glade enke (1905) (begge sammen med Victor Léon), og Czardasfyrstinnen (1915) (sammen med Bela Jenbach.

Leo Stein er gravlagt på gravlunden Wiener Zentralfriedhof.

## Referanser


## Eksterne lenker
* 
*
Turid Karlsen Seim

**Turid Karlsen Seim** (født 8. oktober 1945 i Bergen, død 3. november 2016 i Oslo) var en norsk teolog. Hun var dr.theol. og professor i nytestamentlig teologi ved Universitetet i Oslo fra 1991 til hun gikk av med pensjon i 2015. Hun var også bestyrer for Det norske institutt i Roma 2007–15.

## Karriere og faglig arbeid

Seim ble i 1990 den første norske kvinne som tok teologisk doktorgrad. Hun ble samme år dekan ved Det teologiske fakultet ved Universitetet i Oslo. Hun var den første kvinnelige dekan ved fakultet. Fra 1991 var hun professor i teologi (Det nye testamente) ved Det teologiske fakultet. Hun skrev bøker og artikler om nytestamentlige temaer.

Seim hadde sentrale verv i nasjonalt og internasjonalt økumenisk arbeid. Fra 1991 var hun medlem av kommisjonen «Faith and Order» i Kirkenes Verdensråd. Fra 1995 deltok hun i den internasjonale dialogen mellom romersk-katolske og lutheranere.

Seim var styreleder for kultur og samfunn i Norges forskningsråd fra 1997 til 2001. Fra 2007 til 2015 var hun instituttleder ved Det norske institutt i Roma.

I 2009 ble hun innvalgt som medlem av Det Norske Videnskaps-Akademi. Hun ble i 2015 tildelt Økumenikkprisen av Norges Kristne Råd.

## Referanser


## Eksterne lenker

* uio.no: ''biografi''
* Apollon, 1998: ''portrettintervju''
Listen Here

***Listen Here*** er et musikkalbum med Laila Dalseth, utgitt i 1999.

## Sporliste
# «Born to Be Blue»
# «Black Butterfly»
# «While We're Young»
# «Easy to Love»
# «`Tis Autumn»
# «A Song for You»
# «The Underdog»
# «Listen Here»
# «Time After Time»
# «My Love»
# «I Didn't Know About You»
# «Isn't It a Pity»

## Eksterne lenker
*
Amager Øst

**Amager Øst** er en av de ti administrative bydelene i København i Danmark. Bydelen hadde  innbyggere pr. 1. januar 2011.

## Attraksjoner
* Amager Strandpark
* Holmbladsgade Sports og kulturcenter tegnet av Dorte Mandrup
* Amager Bio

## Referanser
Konstantin Novoselov

**Konstantin «Kostya» Novoselov** (russisk: Константи́н Серге́евич Новосёлов; født 23. august 1974 i Nizjnij Tagil) er en russisk&ndash;britisk fysiker ved University of Manchester. Novoselov har både russisk og britisk statsborgerskap og forsker på mesoskopiske systemer og nanostrukturer.

Novoselov har publisert over 60 vitenskapelige artikler i dominerende vitenskapelige tidsskrifter, som blant annet *[[Nature]]*, *[[Science]]*,  *[[Nature Materials]]*, *[[Nature Physics]]*, *[[Nature  Nanotechnology]]*, *[[Reviews of Modern Physics]]* og *[[Physical  Review Letters]]*. 

I 2008 mottok han Europhysics Prize «for å ha oppdaget og isolert ett enkelt frittstående lag av karbon (grafén) og belyst dets enestående elektroniske egenskaper».

Mye av hans arbeid har blitt gjort sammen med kollegaen Andre Geim. De to mottok Nobelprisen i fysikk 2010 for sitt arbeid med grafén.

Novoselov ble i dronning Elisabeths nyttårsliste for 2012 utnevnt til Knight Bachelor. Han ble dermed adlet og fikk rett til å føre tiltaleformen *[[sir]]* foran sitt navn.

## Priser og utmerkelser
* 2014 Onsagermedaljen
* 2010 Nobelprisen i fysikk
* 2008 Europhysics Prize
* 2008 International Union of Pure and Applied Science, Young Scientist Prize
* 2008 University of Manchester Researcher of the Year
* 2007 Nicholas Kurti European Prize
* 2006 Royal Society Research Fellowship

## Viktige publikasjoner
* A.K. Geim, S.V. Dubonos, I.V. Grigorieva, K.S. Novoselov, F.M. Peeters & V.A. Schweigert. Non-Quantized Penetration of Magnetic Field in the Vortex State of Superconductors, Nature 406 (2000).
* K.S. Novoselov, A.K. Geim, S.V. Dubonos, E.W. Hill, I.V. Grigorieva. Subatomic Movements of a Domain Wall in the Peierls Potential, Nature 426, 812-816 (2003).
* A.K. Geim, S.V. Dubonos, I.V. Grigorieva, K.S. Novoselov, A.A. Zhukov, S.Y. Shapoval. Microfabricated Adhesive Mimicking Gecko Foot-Hair, Nature Materials  2, 461-463 (2003).
* A.K. Geim, K.S. Novoselov. The rise of graphene. Nature  Materials 6, 183-191 (2007).

## Referanser


## Eksterne lenker
* 

* Kostya Novoselov's webbplats vid University of Manchester – Condensed Matter Physics Group
Heiner Müller

**Heiner Müller** (født 9. januar 1929 som *Reimund Heiner Müller* i Eppendorf i Sachsen, død 30. desember 1995 i Berlin) var en tysk forfatter og regnes som en av de viktigste tyskspråklige dramatikere i den andre halvdel av det 20. århundre. Müller hadde stor betydning som lyriker, prosaforfatter og forfatter av teoretiske tekster, såvel som regissør, intendant og president for Akademie der Künste i Berlin.

## Priser
* 1985: Georg Büchner-prisen fra Deutsche Akademie für Sprache und Dichtung.

## Referanser


## Eksterne lenker
* 
* 
*
Karat (gull)

**Karat** er en enhet for hvor mye gull det finnes i en legering. 1 karat betyr at gullets vekt i legeringen tilsvarer 1/24 av totalvekten. En 18 karats (75 %, 750 ‰) gullbarre på 240 gram inneholder da 180 gram rent gull. Rent gull betegnes som 24 karat (100 %, 1000 ‰).

Rent gull er et mykt metall som ofte blandes med f.eks. sølv og kobber før det formes til smykker slik at det ferdige produktet blir hardere og tåler slitasje bedre. Finhetsstandarden som gjelder i Norge (og EU/EØS), sier at gullvarer må inneholde (minimum) 375/1000 (vektenheter) gull. De resterende 625/1000 kan inneholde for eksempel sølv eller kobber. I Norge er det ikke tillatt å angi finheten i karat på varen, det benyttes istedet tusendeler (promille). Det er heller ikke lov til å stemple gull av lavere finhet enn 375/1000 rent gull og 625/1000 legeringsmetaller. Gull stemplet 375 tilsvarer 9 karat.

I enkelte land stemples gullsmykker fortsatt for det meste med karat.

## Se også
* Finhet

## Referanser
Wolfgang Hilbig

**Wolfgang Hilbig** (født 31. august 1941 i Meuselwitz i Thüringen, død 2. juni 2007 i Berlin), var en tysk dikter og forfatter. Han mottok i 2002 Georg Büchner-prisen.

## Referanser
Mills Mess

**Mills Mess** er et sjongleringsmønster. Det utføres vanligvis med tre baller, men antallet og typen objekter kan variere. Mills Mess regnes ofte som en milepæl for sjonglører å mestre.

Grunnmønsteret i Mills Mess er en baklengs kaskade (siteswap 3), med en ekstra «mess» som legges til ved å vekselvis krysse og rette ut armene. Effekten er at ballene ser ut til å forfølge hverandre fra den ene sida til den andre.

Mønsteret ble funnet opp på begynnelsen av 1970-tallet av Steve Mills, og er oppkalt etter ham.

## Eksterne lenker
*Mills Mess hos Library of Juggling
Gudrun Holgersen

**Gudrun Holgersen** (født 15. april 1950 i Stavanger) er professor ved Det juridiske fakultet ved Universitetet i Bergen (UiB). Hun har trygderett, barnerett og likestillingsrett som sine fagområder.

Gudrun Holgersen var elev ved Stavanger katedralskole. 
Hun er datter til tidligere direktør ved Stavanger Museum Holger Holgersen.

## Referanser


## Eksterne lenker

* Gudrun Holgersen  CV og publikasjoner ved Det juridiske fakultet, UiB
Toppop 1

***Toppop 1*** er et musikkalbum med Grethe Kausland og Dizzie Tunes, utgitt i 1972.

## Sporliste
# «Clair»
# «Bottoms Up»
# «Living in Harmony»
# «Breaking Up is Hard to Do»
# «Sister Jane»
# «Alone Again»
# «How Can I Be Sure»
# «Ooh-Wakka-Doo-Wakka-Day»
# «I've Found My Freedom»
# «Dum-De-Da»
# «Song Sung Blue/Morning Has Broken/Beautiful Sunday»
Franz Fühmann

**Franz Fühmann** (født 15. januar 1922 i Rochlitz an der Iser i Tsjekkoslovakia, død 8. juli 1984 i Øst-Berlin) var en tysk forfatter og politiker som levde og virket som gjenforteller, essayist og barnebokforfatter i DDR. 

Fühmann var i sine unge år tiltrukket av Nasjonalsosialismen. Han ble medlem av SA allerede da han var 16 år og tjenestegjorde som soldat i Wehrmacht fra 1941. Han deltok i kamper i Hellas og Sovjetunionen og ble tatt til fange av sovjetiske styrker helt på slutten av krigen. Etter noen år i fangenskap returnerte han i 1949 til det nyopprettede Øst-Tyskland og hadde på denne tiden blitt en tilhenger av sosialismen. Han ble aktiv i politikken. Som overbevist marxistisk forfatter ble utviklingen i DDR i 1970-årene en stor skuffelse for ham. Han ble etter hvert en respektert skikkelse i fredsbevegelsen og en viktig hjelper for den nye litteraturen.

## Referanser


## Eksterne lenker
* 
*
Kaskade (sjonglering)

**Kaskade** er det enkleste mønsteret for sjonglering med et ulikt antall objekter. Den enkleste kaskaden er 3-ballskaskaden, og er som oftest det første mønsteret sjonglører lærer.

For å sjonglere en 3-ballskaskade, starter man med to baller i den ene handa og én i den andre. En av ballene i den første handa kastes i en bue over til den andre handa. Før man tar den imot, kaster man ballen man har i handa man skal ta imot med, i en tilsvarende bue til den første handa. Mønsteret fortsetter på denne måten, ved å vekselvis kaste en ball fra den ene og den andre handa.